Dan it-titlu kien ingħata lil wieħed mill-akbar qaddisin li l-Knisja qatt kellha: San Bennard minn Clairvaux. Issejjaħ hekk minħabba fid-devozzjoni u l-imħabba qawwija li dan il-Qaddis, li rabat ismu ma' ġrajjiet il-Knisja fil-Medjuevu, kellu lejn Ommna Marija. Dan jidher fl-għadd kbir ta' innijiet sagri, kitbiet u studji li huwa kiteb fuq Ommna Marija Santissima. Imma ħa naraw ftit kif il-ħajja ta' dan il-Qaddis intisġet mad-devozzjoni Marjana. Bennard twieled ħdejn Dijon fi Franza fis-sena 1090 minn familja nobbli. Sa minn età ċkejkna ommu riedet li binha jingħata edukazzjoni li twasslu għas- saċerdozju. Għal dan il-għan intbagħat f'kulleġġ ta' saċerdoti sekulari kanonċi f'Chatillon-sur- Seine fejn spikkat mhux biss l-intelliġenza kbira tiegħu imma fuq kollox il-ġibda għall-kwiet u l-ġabra tat-talb. Fl-età ta' dsatax-il sena Bennard tilef lil ommu. Wara l-mewt ta' ommu ħafna mix-xogħol tal- familja waqa' fuqu. Barra dan kellu wkoll iħabbat wiċċu ma' għadd ta' tentazzjonijiet u nganni li ċerti persuni ppruvaw iwaqqgħuh fihom għall- iskopijiet tagħhom. Dan kollu wassal biex wara ħafna ħsieb u talb, Bennard jiddeċiedi li jitlaq il- ħajja tad-dinja biex minflok imur jgħix f'kunvent fejn ried jingħata b'mod sħiħ lil Alla permezz tal- ħajja monastika. X'ħin għarraf lil ħutu b'din id-deċiżjoni drastika tiegħu, erbgħa minnhom iddeċidew li jsegwuh ukoll, filwaqt li aktar tard missierhom kellu jingħaqad magħhom u jsir patri tal-Ordni taċ- Ċisterċensi. Nistgħu ngħidu li minn hawn bdiet ħajja ferm attiva għal Bennard. Għall-kuntrarju ta' dak li huwa ried, spiċċa jivvjaġġa minn naħa għal oħra tal-Ewropa jippriedka, iħeġġeġ lin- nies biex jikkonvertu u fl-istess ħin jiġġieled l-ereżiji li: dak iż-żmien kienu ġmielhom qegħdin jinfirxu f'ċerti bnadi tal-Ewropa. Imma Bennard x'rabta għandu ma' Marija2 L-imħabba ta' dan il-Qaddis lejn Sidtna Marija tidher b'mod partikolari fl-għadd bla qjies ta' kitbiet relatati mal-Madonna, li jinkludu erba' omeliji sbieħ fuq il-kelmiet tal-Vanġelu ta' San Luqa 'Missus est' kif ukoll il-famuża talba li tibda bil-kliem 'Ftakar ja l-iżjed ħanina.' L-Isqof Emeritus ta' Għawdex, Monsinjur Nikol G. Cauchi, jtenni li San Bennard kien ir-ruħ tal- moviment Marjan kollu tas-sekli 12 u 13 u li baqa' jinfluwenza saħansitra lill-marjoloġi li ġew fis- sekli ta' wara. San Bennard miet mewta qaddisa fl-1153 fl-età ta' 63 sena u ġie ddikjarat Qaddis mill-Papa Alessandru Ill fl-1174. San Bennard huwa eżempju għalina Ikoll għaliex jgħallimna kif għandha tkun il-vera devozzjoni Marjana, devozzjoni li tidher f'ħajja tassew nisranija u f'fiduċja qawwija fl-Omm Verġni Marija. Huwa, fil-fatt, kien itenni li l-Verġni Mbierka għandha tiġi msejħa fil-perikli kollha tal-ġisem u tar-ruħ. 'Ħares lejn il-kewkba, sejjaħ lil-Marija' kien ta' spiss jgħid. Jalla Marija tkun dik il-kewkbali twassalna lejn binha u Sidna Ġesu bħalma wasslet qabilna lil San Bennard, 'il-Kitarrista tal-Madonna'. Profili - Għadd 56, San Bennard ta' Clairvaux - Joe Fenech - Malta 1986. Qaddisin fil-Liturġija tal-Knisja Universali — Dun Anton Sammut - Malta 1993. Storja tal-Marjoloġija - Mons. Nikol Ġ.